WAT Woord van die Week: harlaboerlaArgieffoto (Foto: diyhealth.com) Woord: harlaboerla Betekenis: 1. (s.nw.) Verwarring, wanorde, rumoer, lawaai: Toe die polisie skielik op die toneel verskyn, het daar harlaboerla geheers. 2. (bw.) Halsoorkop, holderstebolder, in wanorde: Verskrik en verleë was almal harlaboerla met goed en al in ‘n oogwenk op die vaartuig (Ons Klyntji). Sy doen dinge harlaboerla (Rooi Rose). Waar kom dit vandaan? Vervorm uit Engels hurly burly (1539 as s.nw., 1596 as bw.), waarskynlik ‘n reduplikasie van hurling, afgelei van die werkwoord hurl. Deens hurl-um-burl, Frans hurluberlu. Hierdie interessante brokkie is aan Maroela Media se Taaltoffie verskaf deur die Woordeboek van die Afrikaanse Taal.